Collegium Magnae Aulae Universitatis (Oxonia)
Collegium Magnae Aulae Universitatis (Anglice University College) est collegium Universitatis Oxoniensis anno 1249 conditum, maxime antiquum in universitate.

Inter claros alumnos sunt Clemens Attlee, Gulielmus Clinton, Mauritius Giuliano, Stephanus Hawking, et Percy Bysshe Shelley.

Gratiarum actio in Collegio Magnae Aulae quotidie ante mensam dicenda
SCHOL. Benedictus sit Deus in donis suis.
RESP. Et sanctus in omnibus operibus suis.
SCHOL. Adiutorium nostrum in Nomine Domini.
RESP. Qui fecit coelum et terras.
SCHOL. Sit Nomen Domini benedictum.
RESP. Ab hoc tempore usque in saecula.
SCHOL. Domine Deus, Resurrectio et Vita credentium, Qui semper es laudandus tam in viventibus quam in defunctis, gratias Tibi agimus pro omnibus Fundatoribus caeterisque Benefactoribus nostris, quorum beneficiis hic ad pietatem et ad studia literarum alimur: Te rogantes ut nos, hisce Tuis donis ad Tuam gloriam recte utentes, una cum iis ad vitam immortalem perducamur. Per Jesum Christum Dominum nostrum.
RESP. Amen.
SCHOL. Deus det vivis gratiam, defunctis requiem: Ecclesiae, Reginae, Regnoque nostro, pacem et concordiam: et nobis peccatoribus vitam aeternam.
RESP. Amen.

Collegia Oxoniensia